କଟକ, ଜାନୁଆରୀ ୨୩(ଲୋକାଲ ୱାୟାର): ମାଧ୍ୟମିକ ଶିକ୍ଷା ପରିଷଦ(ବୋର୍ଡ) ପକ୍ଷରୁ ଚଳିତ ବର୍ଷ ହେବାକୁ ଥିବା ମାଟ୍ରିକ୍ ପରୀକ୍ଷା ଢାଞ୍ଚାରେ ପରିବର୍ତ୍ତନ କରାଯାଇ ୮୦ ନମ୍ବରର ପରୀକ୍ଷା ପାଇଁ ଘୋଷଣା କରାଯାଇଛି ।
ନୂତନ ଢାଞ୍ଚାରେ ସଂକ୍ଷିପ୍ତ ଉତ୍ତରମୂଳକ ପ୍ରଶ୍ନ (ଅବଜେକ୍ଟିଭ୍)୫୦ ନମ୍ବର ଏବଂ ଦୀର୍ଘ ଉତ୍ତରମୂଳକ ପ୍ରଶ୍ନ (ସବଜେକ୍ଟିଭ୍) ୩୦ ମାର୍କ ରହିବ ।
ଅବଜେକ୍ଟିଭ୍ ପ୍ରଶ୍ନର ଉତ୍ତର ପାଇଁ ଚାରୋଟି ବିକଳ୍ପରୁ ଗୋଟିଏ ପାଶ୍ୱର୍ରେ ଥିବା ଗୋଲକୁ ନୀଳ କିମ୍ବା କଳା ରଙ୍ଗ କରି ଉତ୍ତର ଦେବାକୁ ପଡ଼ିବ ।
କେବଳ ସରକାରୀ ସ୍କୁଲ୍ ଗୁଡ଼ିକୁ ହିଁ ସେଣ୍ଟର ଭାବେ ଚୟନ କରାଯିବ । ଘରୋଇ ସ୍କୁଲକୁ ଏଥିରେ ଅନ୍ତର୍ଭୁକ୍ତ କରାଯାଇପାରିବ ନାହିଁ । କମ୍ ପିଲା ଥିବା ବିଦ୍ୟାଳୟରେ ନିଜସ୍ୱ ସେଣ୍ଟର ହେବନାହିଁ ।
